Barklainių koplyčia
55°34′42.3″ š. pl. 24°20′19.81″ r. ilg.﻿ / ﻿55.578417°š. pl. 24.3388361°r. ilg.﻿ / 55.578417; 24.3388361 Barklainių koplyčia – veikianti koplyčia Barklainiuose, Panevėžio rajone. Stovi kapinių kalnelyje, 100 m į rytus nuo kelio  A8  Panevėžys–Aristava–Sitkūnai . Priklauso Ramygalos Šv. Jono Krikštytojo parapijai. Iš pietvakarių pusės kalvos pašlaitėje stūkso kaimo sodybos ūkiniai pastatai. Koplyčioje laikomos Šv. Mišios, vyksta Švč. Marijos vardo atlaidai - po rugsėjo 12 d. (pirmą sekmadienį). Akmenų mūro koplyčia suremontuota. Anksčiau vietos tarybiniam ūkiui priklausiusio statinio renovacija atlikta kunigo Roberto Pukenio rūpesčiu. Viduje pastatytas meniškas altorius, kurio centre pagal lietuvių liaudies meno tradicijas iš ąžuolo išdrožta Kristaus skulptūra.